CELEX: 32015D2277
Language: sl
Date: 2015-12-02 00:00:00
Title: Izvedbeni sklep Komisije (EU) 2015/2277 z dne 2. decembra 2015 o odobritvi nacionalnih načrtov za izvajanje sistemov potrjevanja v skladu s členom 109(8) Uredbe Sveta (ES) št. 1224/2009 s strani Komisije (notificirano pod dokumentarno številko C(2015) 8830)

8.12.2015   
            
            
               SL
            
            
               Uradni list Evropske unije
            
            
               L 322/53
            
         IZVEDBENI SKLEP KOMISIJE (EU) 2015/2277
   z dne 2. decembra 2015
   o odobritvi nacionalnih načrtov za izvajanje sistemov potrjevanja v skladu s členom 109(8) Uredbe Sveta (ES) št. 1224/2009 s strani Komisije
   
      
         (notificirano pod dokumentarno številko C(2015) 8830)
      
   
   (Besedilo v grškem in hrvaškem jeziku je edino verodostojno)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (1) ter zlasti člena 109(8) Uredbe,
   ob upoštevanju nacionalnih načrtov za izvajanje sistemov potrjevanja, ki so jih predložile države članice,
   ob upoštevanju naslednjega:
   
               (1)
            
            
               V skladu s členom 109(8) Uredbe (ES) št. 1224/2009 države članice oblikujejo nacionalni načrt za izvajanje sistema potrjevanja, ki jim omogoča, da na podlagi obvladovanja tveganja določijo prednostne naloge za potrjevanje in navzkrižna preverjanja ter za posledično spremljanje neskladnosti.
            
         
               (2)
            
            
               Helenska republika (Grčija) in Republika Hrvaška sta svoja nacionalna načrta predložili Komisiji v odobritev. Načrta sta v skladu s členom 109 Uredbe (ES) št. 1224/2009 in členi od 143 do 145 Izvedbene uredbe Komisije (EU) št. 404/2011 (2). Zato bi ju bilo treba odobriti.
            
         
               (3)
            
            
               Ta sklep pomeni odločitev o odobritvi v smislu člena 109(8) Uredbe (ES) št. 1224/2009.
            
         
               (4)
            
            
               Komisija bo spremljala izvajanje nacionalnih načrtov, da bi ugotovila, ali je njihovo delovanje učinkovito. Če bo Komisija na podlagi ugotovitev preverjanj, inšpekcijskih pregledov in revizij, ki jih bo izvedla v okviru naslova X Uredbe (ES) št. 1224/2009, menila, da so potrebne spremembe nacionalnih načrtov za potrjevanje, bodo morale države članice svoj načrt ustrezno spremeniti –
            
         SPREJELA NASLEDNJI SKLEP:
   Člen 1
   1.   Nacionalna načrta Helenske republike (Grčije) in Republike Hrvaške za izvajanje sistemov potrjevanja v skladu s členom 109(8) Uredbe (ES) št. 1224/2009 se odobrita.
   2.   Če Komisija na podlagi ugotovitev preverjanj, inšpekcijskih pregledov in revizij, izvedenih v okviru naslova X Uredbe (ES) št. 1224/2009, meni, da načrta za potrjevanje, odobrena v skladu z odstavkom 1, ne zagotavljata učinkovitega izvajanja obveznosti iz člena 109 Uredbe (ES) št. 1224/2009 s strani držav članic, lahko po posvetovanju z zadevnima državama članicama zahteva, da se ta načrta spremenita.
   3.   Državi članici v skladu z zahtevo Komisije na podlagi odstavka 2 spremenita svoja načrta za potrjevanje.
   Člen 2
   Ta sklep je naslovljen na Helensko republiko in Republiko Hrvaško.
   
      V Bruslju, 2. decembra 2015
      
         
            Za Komisijo
         
         
            V imenu predsednika
         
         João AGUIAR MACHADO
         
            Generalni direktor za pomorske zadeve in ribištvo
         
      
   
   
      (1)  UL L 343, 22.12.2009, str. 1.
   
      (2)  Izvedbena uredba Komisije (EU) št. 404/2011 z dne 8. aprila 2011 o določitvi podrobnih pravil za izvajanje Uredbe Sveta (ES) št. 1224/2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike (UL L 112, 30.4.2011, str. 1).